kardosdrur/scandi-wiki huggingface dataset:
Hans Hollein

Hans Hollein (født 30. marts 1934 i Wien, død 24. april 2014) var en østrigsk arkitekt og designer.

Hollein var uddannet ved Bundesgewerbeschule i Wien (1949-1953) og derefter ved Wien Kunstakademi. Endvidere har han haft studieophold ved Illinois Institute of Technology i Chicago samt College of Environmental Design ved University of California, Berkeley, hvor han i 1960 opnåede kandidatgrad i arkitektur. I USA arbejdede Hollein bl.a. sammen Ludwig Mies van der Rohe, Frank Lloyd Wright og Richard Neutra. Han arbejdede senere på forskellige arkitektkontorer i Australien, Sydamerika, Sverige og Tyskland inden han i 1964 etablerede eget kontor i Wien.

Holleins arkitektur er tæt forbundet med Wien og dens historiserende stilarter og den østrigske jugend, og Hollein fortsætter wienerkunstnernes udgangspunkt i bl.a. barokken, som han i udstrakt grad udfordrede.

Hollein var kritiker af funktionalismen og havde en teori om, at "alt er arkitektur" for at udfordre funktionalismens strenge formalisme. Hans ofte dominerende modernistiske arkitektur klos op ad barok- og gotikbygninger i Wiens indre by skaber med sin nærmest provokerende synlighed debat. Eksempler herpå er hans Haas-Haus med sin spejlfacede over for Wiens Domkirke og indgangspartiet til det barokke Albertina.

Udsnit af værker 
 Østrigs ambassade, Berlin, Tyskland, 1996-2001
 Lichtforum Wien, Wien, Østrig, 1995
 Europäisches Zentrum für Vulkanismus, Saint-Ours-les-Roches, Frankrig, 1994-1997
 Museum for moderne kunst, Frankfurt am Main, Tyskland, 1987-1991
 Haas-Haus, Wien, Østrig, 1985-1990
 Folkeskole i Köhlergasse, Wien, Østrig, 1977-1990
 Schullin juvelerbutik, Wien, Østrig, 1973
 Städtisches Museum Abteiberg, Mönchengladbach, Tyskland, 1972-1982
 Richard Feigen Gallery, New York, USA, 1970

Eksterne henvisninger 

 Biografi og projektliste 
 Biografi 

Arkitekter fra Østrig
Personer fra Wien
Postmodernistiske arkitekter
Filantropi

Filantropi (græsk: menneskekærlighed) er et begreb, der omfatter donation af penge, materiel, tjenester, tid og/eller arbejde til et velgørende formål uden forventning om nogen belønning til donoren.
Til ægteskabet os skiller

Til ægteskabet os skiller (originaltitel Heartburn) er et amerikansk filmdrama fra 1986, instrueret af Mike Nichols. 

Det er historien om Rachel (Meryl Streep), der forelsker sig i Mark (Jack Nicholson). De bliver gift og får datteren Annie (Mamie Gummer/datter af Meryl) Det hele er det rene idyl, men da Rachel bliver gravid igen, finder hun ud af, at Mark er hende utro. Nu bliver det et mareridt for Rachel, som i forvejen var bange for at blive skilt. Hun bliver nødt til at finde ud af, om hun vil tilbage til Mark eller blive hos sin far i New York.

Medvirkende 

 Meryl Streep – Rachel Samstat 
 Jack Nicholson – Mark Forman 
 Jeff Daniels – Richard 
 Maureen Stapleton – Vera 
 Stockard Channing – Julie Siegel 
 Richard Masur – Arthur Siegel 
 Catherine O'Hara – Betty 
 Steven Hill – Harry Samstat 
 Milos Forman – Dmitri 
 Mamie Gummer – Annie Forman (as Natalie Stern) 
 Karen Akers – Thelma Rice 
 Aida Linares – Juanita 
 Anna Maria Horsford ... Della, Harry's Maid 
 Ron McLarty – Det. Andrew O'Brien 
 Kenneth Welsh – Dr. Appel

Eksterne Henvisninger 

 Filmplakat

Dramafilm fra USA
Film instrueret af Mike Nichols
Amerikanske film fra 1986
Romantiske komediefilm fra USA
Faust (musiker)

Bård G. "Faust" Eithun (født 21. april 1974) er en norsk trommeslager. Han er bedst kendt for sit tidlige arbejde med black metal-bandet Emperor, specielt på ep'en As the Shadows Rise og debutalbummet In the Nightside Eclipse. Han skriver også sangteksterne til andre bands, deriblandt supergruppen Zyklon.

Mordet i Lillehammer 
Eithun blev d. 21. august 1994 dømt for at have stukket en homoseksuel mand ihjel i Lillehammer, Norge.
Angiveligt, skulle manden have prøvet på at voldtage Eithun imens de gik i et beplantet område. Mordet opstod nær parken hvor åbningsceremonien for Vinter-OL 1994 afholdtes. Nogle medier spekulerede om mordet havde en forbindelse til black metal, satanisme eller fascisme – Eithun fortalte senere i et interview "I was never a satanist or fascist in any way". Jørn Tunsberg fra bandet Hades Almighty sagde også senere at mordet var et impulsivt drab, og det intet med black metal havde at gøre.  Kjetil Manheim der var en ven af Eithun på det tidspunkt, sagde "the situation that Faust was in wasn't a good experience. He felt that he was attacked. He was in shock". Faust blev idømt 14 års fængsel, men blev løsladt allerede i 2003 efter at have siddet i Ullersmo i ni år og fire måneder.

Referencer

Litteratur 
 Moynihan, M. and Soderlind, D. (2003) Lords of Chaos – The Bloody Rise of the Satanic Metal Underground Revised and Expanded Edition, California: Feral House

Eksterne henvisninger 
 
 Faust Interview på About.com

Trommeslagere fra Norge
Black metal-musikere
Mordere fra Norge
Blænding

Blænding har flere betydninger:

Blænding (arkitektur) – et tilbageliggende område i en mur- eller vægflade. 
Blænding (maleri) – Fænomenet refererer til områder af fernis på et maleri, der er blevet partielt opake, hvidlige eller mindre gennemskinnelige efter påføring eller optørring.
Blænding (modlys) – at synet bliver blændet at f.eks. solen, modkørende biler m.v.
Wil

Wil er en by i det nordøstlige Schweiz med  indbyggere. Byen ligger i Kanton Sankt Gallen og er kantonens tredjestørste by.

Referencer

Eksterne henvisninger 

Byer i Schweiz
Kai Jensen (atlet)

Kai Sophus Marinus Jensen (25. februar 1897 i København – 31. maj 1997 i Birkerød) var en dansk løber.

Kai Jensen medlem af Københavns IF. Han deltog i OL 1924 i Paris og kom til semifinale efter at han vandt sit indledende heat på 800 meter og gik gennem mellemheat til semifinalen, hvor han blev slået ud, men havde den tilfredsstillelse at opnå en bedre tid end den bestående danske rekord, tiden kunne dog ikke anerkendes, da den kun var taget med eet ur. Han deltog også på 400 meter og 4 x 100 meter. Han vandt fire danske mesterskaber og satte dansk rekord tre gange på 400 meter og en gang på 800 meter samt seks i 4 x 400 meter og 4 x 800 meter stafet.

Kai Jensen var fuldmægtig i Københavns Belysningsvæsen. Han døde i 1997 i en alder af 100 år og 95 dage og er en af to danske OL-deltager som har nået 100 år, den anden er Henning Larsen som blev 100 år og 30 dage.

Danske mesterskaber 
 400 meter: 1923-24 og 1926
 800 meter: 1924
 4 x 100 meter: 1920 og 1922-26

Bedste resultat 
 100 meter 11,2 1926
 200 meter 22,9 1926
 400 meter: 50,4 1924
 800 meter: 1.58,4 1924
 1000 meter: 2.39,4 1921

Eksterne henvisninger 
 Kai Jensen Biography and Olympic Results – Olympics at Sports-Reference.com  

Sprintere fra Danmark
Danske OL-deltagere i atletik
Atleter fra Københavns IF
Personer fra København
Hundredårige
Mellemdistanceløbere fra Danmark
Oftringen

Oftringen er en by i det nordlige Schweiz med  indbyggere. Byen ligger i Kanton Aargau.

Byer i Schweiz
Richterswil

Richterswil er en by i det nordøstlige Schweiz med  indbyggere. Byen ligger i Kanton Zürich, ved bredden af Zürichsøen.

Referencer 

Byer i Schweiz
Kanton Zürich
Adliswil

Adliswil er en by i det nordlige Schweiz med . Byen ligger i Kanton Zürich.

Referencer

Eksterne henvisninger 

Byer i Schweiz
Kanton Zürich
Herman Larsen

Herman Albert Larsen  senere Zander (18. juli 1899 i København – 3. marts 1962 i Hellerup) var en dansk atlet.

Herman Larsen medlem af Københavns IF. Han deltog i OL 1928 i Amsterdam hvor han blev slået ud i de indledende heat på 400 meter hæk. Da han var aktiv samtidig med Louis Lundgreen blev han aldrig dansk mester, men vandt fem sølv- og to bronzemedaljer.

Bedste resultat 
 110 meter hæk 16.6 1926
 400 meter hæk 57.9 1928
 400 meter 52,0 1925
 800 meter 2,00,3 1925

Hækkeløbere fra Danmark
Danske OL-deltagere i atletik
Atleter fra Københavns IF
Personer fra København
Carouge

Carouge er en by i det vestlige Schweiz med  indbyggere. Byen ligger i Kanton Genève, tæt ved grænsen til nabolandet Frankrig.

Carouge blev grundlagt i 1786.

Referencer

Eksterne henvisninger 

Byer i Schweiz
Åbenrå-senderen

Åbenrå-senderen er en 320,4 meter høj gittermast fastspændt med stålbarduner ved Kassø vest for Aabenraa i Sønderjylland, der anvendes til mobiltelefoni og digital TV-transmission. Masten står 1,1 km øst for Kassø, 6,8 km sydvest for Rødekro og 10 km vest for Aabenraa, og derfor kaldes masten gerne lokalt for Rødekro-senderen eller Kassø-senderen.

Masten blev opført i 1988, som en af de 16 nybyggede hovedsendere i TV2’s sendenet, der blev etableret mellem 1988-89. Efter lukningen af det analoge fjernsynssendernet i Danmark natten til den 1. november 2009 har masten fungeret som digital tv-sender og mobilmast.

Masten står 33,5 meter over havet, og har dermed en totalhøjde over havet på 353,9 meter.

Næsten 11 km nordvest for Åbenrå-senderen står Rangstrup-senderen, der blev rejst i 1957.

Noter 

Sendestationer i Danmark
Bygninger, konstruktioner og anlæg i Aabenraa Kommune
Rødekro
Lancy

Lancy er en by i det vestlige Schweiz med  indbyggere. Byen ligger i Kanton Genève, tæt ved grænsen til nabolandet Frankrig.

Referencer 

Byer i Schweiz
Arbejdsretten

Arbejdsretten er en dansk specialdomstol, der blev oprettet 12. april 1910. Det oprindelige navn var Den Faste Voldgiftsret, men dette blev ændret til det nuværende i 1964.
  
Domstolen behandler såkaldte arbejdsretlige konflikter. Før en sag indbringes for Arbejdsretten, vil den normalt være behandlet ved et mæglingsmøde på arbejdspladsen mellem arbejdstager og arbejdsgivers organisationer foruden på et fællesmøde med deltagelse af mest samlende arbejdsgiver og lønmodtagerorganisation. 

Sagerne omhandler bl.a. brud på kollektive overenskomster, overtrædelse og fortolkning af hovedaftaler, lovligheden af varslede kollektive konflikter og tvister om forligsmændenes kompetence. Sagerne kan ikke indbringes for de almindelige domstole. Den enkelte lønmodtager eller arbejdsgiver kan dog anlægge sag ved de almindelige domstole vedrørende tilgodehavender, såfremt vedkommendes faglige organisation ikke vil behandle sagen fagretligt.

Arbejdsretten består af et formandskab med 6 medlemmer, 12 ordinære dommere, samt 31-41 suppleanter. Dommerne udnævnes for 5 år af gangen af beskæftigelsesministeren efter indstilling fra en række lønmodtager- og arbejdsgiverorganisationer samt  offentlige myndigheder.

Arbejdsretten afgør sagerne ved enten en afgørelse af retsformanden alene jf. Arbejdsretslovens § 16, stk. 3, eller ved dom. Hvis sagen afgøres ved dom, sættes retten af både en retsformand og af ordinære dommere. Uanset om sagen afgøres ved retsformandsafgørelse eller ved dom, kan sagen ikke ankes, der er således ingen muligheder for at få en afgørelse omgjort.

Referencer

Kilder og eksterne henvisninger
 
 dk-arbejdsmarked.dk's arbejdsmarkedsleksikon om Arbejdsretten 
 Bekendtgørelse af lov om Arbejdsretten og faglige voldgiftsretter på Retsinformations hjemmeside

Danmarks retsvæsen
Arbejdsmarkedet i Danmark
Etableret i 1910
La Tour-de-Peilz

La Tour-de-Peilz er en by i det vestlige Schweiz, med  indbyggere. Byen ligger i Kanton Vaud, ved bredden af Genevesøen.

Henvisninger 

Byer i Schweiz
Erik Aas Vestergaard

Erik Aas Vestergaard (14. april 1933 i Nykøbing Mors-17. december 2012 i Meriden, Connecticut, USA) var en dansk atlet (trespring).

Aas Vestergaard vandt 1956 det danske meterskab i trespring med 14,07 meter, to år tidligere blev det til en bronzemedalje i samme disciplin. Han var med i fem landskampe.
Aas Vestergaard kom fra Nykøbing Mors men flyttede til København i midten af 1950'erne og gik da med i Københavns Idræts Forening.

Aas Vestergaard emigrerede i 1950'erne til USA, hvor han blev gift med Liselotte Macher, fra Klagenfurt i Østrig som han havde mødt på World Games i New York. De boede først i Rye, New York og fra 1966 i Meriden, Connecticut, hvor han fik arbejde på Seven Up bottling Company, Kaye's Pharmacy and Grand Union og gik i 1998 på pension fra Goss and DeLeeuw Machine Company i Kensington, Connecticut.

Danske mesterskaber 
  1956 Trespring 14,07
  1954 Trespring 13,56

Personlig rekord 
 Trespring: 14,07 1956
 Længdespring: 6,24 1956

Eksterne henvisninger 
 DAF i tal – Erik Aas Vestergaard
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Trespringere fra Danmark
Atleter fra Københavns IF
Personer fra Nykøbing Mors
Dansk-amerikanere
Le Locle

Le Locle er en by i det vestlige Schweiz med  indbyggere. Byen ligger i Kanton Neuchâtel, midt i Jurabjergene, og tæt ved grænsen til nabolandet Frankrig.

Le Locle er et centrum for den berømte schweiziske produktion af ure, og blandt andet urmærket Tissot har hovedkvarter i byen.

H.C. Andersen besøgte Le Locle tre gange. Han boede på adressen Cret Vaillant 28. På huset er der ophængt en mindeplade. I byens østlige del findes en gade opkaldt efter ham.

Referencer 

Byer i Schweiz
Monthey

Monthey er en by i det sydvestlige Schweiz med  indbyggere. Byen ligger i Kanton Valais, ved bredden af floden Rhône.

Referencer

Eksterne henvisninger 

Byer i Schweiz
Valais
Religiøs kærlighed

Religiøs kærlighed er en bibelsk defineret broderlig kærlighed som evangelisten Johannes skriver om i sine breve: "Elsk jeres brødre", og  med brødre menes dem man har fællesskab med i troen på Jesus. Kærligheden i denne sammenhæng er henviser ikke nødvendigvis til følelser men henviser til handlinger overfor kærlighedens objekt. handlinger som omsorg, tilgivelse mm.
Argumentet for denne kærlighed er at Jesus har elsket først, så de troende skylder at vise kærlighed til dem Jesus elsker.

Se også
Agape

Kristendom
Kærlighed
Benito Pérez Galdós

Benito Pérez Galdós (født 10. maj 1843, død 4. januar 1920) var en spansk forfatter. Han skrev både romaner, skuespil og digte; men hans navn er først og fremmest knyttet til ét værk: romanen (eller Episodios Nacionales).

Eksterne henvisninger 

Romanforfattere fra Spanien
Dramatikere fra Spanien
Digtere fra Spanien
Spaniere i 1800-tallet
Spaniere i 1900-tallet
Personer fra Las Palmas
Hadsten-senderen

Hadsten-senderen (også betegnet Lyngå-senderen) er en tv- og radiosender med mast, beliggende udenfor Lyngå, knap 7 km sydvest for Hadsten. Sendemasten er 318 m. høj.

Den blev opført i 1988, da tv-sendenettet i Danmark skulle udvides med UHF-signaler, således at der var plads til at sende TV 2 og lokal-tv. 

Senderen er beliggende på adressen Brundtvej 11, 8370 Hadsten, og ejes, som de øvrige TV 2-master, af Terracom.

Hadsten-senderen sender følgende signaler:

Referencer 

Senderen
Sendestationer i Danmark
Prilly

Prilly er en by i det vestlige Schweiz med  indbyggere. Byen ligger i Kanton Vaud som en satellitby til Lausanne.

Byer i Schweiz
Pully

Pully er en by i det vestlige Schweiz med  indbyggere. Byen ligger i Kanton Vaud som en satellitby til Lausanne.

Referencer 

Byer i Schweiz
Thônex

Thônex er en by i det vestlige Schweiz, med  indbyggere. Byen ligger i Kanton Genève, på grænsen til nabolandet Frankrig.

Eksterne henvisninger 

Byer i Schweiz
Vernier

Vernier er en by i det vestlige Schweiz med  indbyggere. Byen ligger i Kanton Genève og er kantonens næststørste by efter Genève.

Vernier ligger ved den nordlige bred af floden Rhône.

Referencer

Eksterne henvisninger 

Byer i Schweiz
Tommerup-senderen

Tommerup-senderen er en 321,3 meter høj gittermast fastspændt med stålbarduner ca. 1,5 km sydøst for Tommerup, der anvendes til mobiltelefoni og digital TV-transmission.

Masten blev opført i 1988, som en af de 16 nybyggede hovedsendere i TV2’s sendenet, der blev etableret mellem 1988-89. Efter lukningen af det analoge fjernsynssendenet i Danmark natten til den 1. november 2009 har masten fungeret som digital tv-sender og mobilmast.

Masten står 43,0 meter over havet, og har dermed en totalhøjde over havet på 364,2 meter, hvilket gør Tommerup-senderens top til det sjette højeste faste punkt i Danmark.

Noter 

Sendestationer i Danmark
Bygninger, konstruktioner og anlæg i Assens Kommune
Versoix

Versoix er en by i det vestlige Schweiz, med  indbyggere. Byen ligger i Kanton Genève, ved bredden af Genevesøen.

Versoix ligger kun ca. 10 kilometer fra kantonens hovedby Genève.

Eksterne henvisninger 

Byer i Schweiz
Vevey

Vevey er en by i det vestlige Schweiz med  indbyggere. Byen ligger i Vaud, ved bredden af Genevesøen.

Nestlé, verdens største fødevareproducent, blev grundlagt i Vevey i 1867 og har stadig sit hovedkvarter i byen.

Charlie Chaplin levede de sidste mange år af sit liv i i byen. Han døde juledag 1977 i Vevey og blev begravet på kirkegården i Corsier-sur-Vevey, Vaud, Schweiz.

Referencer

Eksterne henvisninger 

Byer i Schweiz
Yverdon-les-Bains

Yverdon-les-Bains er en by i det vestlige Schweiz med  indbyggere. Byen ligger i Canton de Vaud, en del af Romandiet, midt i Jurabjergene, og ved den sydlige bred af Neuchâtelsøen.

Referencer

Eksterne henvisninger 

Byer i Schweiz
Mont Saint-Michel

Mont Saint-Michel er en tidevandsø og kommune i regionen Normandie i Frankrig. Den ligger cirka 1 km fra landets nordkyst ved udmundingen af Couesnon-floden og Avranches. Indbyggertallet var 50  i 1999.

Øen blev befæstet i det 6. og 7. århundrede og hed Mont Tombe. Under Childebert III blev biskoppen af Avaranches, St. Aubert, ifølge katolsk lære pålagt af ærkeenglen Mikael at opføre et kloster og en kirke på øen. Det blev påbegyndt i 708. Klostret blev stående og stedet blev befæstet i 933. Beliggenheden gav fæstningen en vigtig strategisk betydning i forhold til vandløb og havne i området. Kirken er bevaret.

Historiske monumenter
På Mont Saint-Michel er der 61 historiske monumenter.

Galleri

Siden 1979 har øen været på UNESCOs Verdensarvsliste.

Eksterne henvisninger 
Officiel hjemmeside for munkene, der bor på Mont Saint Michel i dag (fransk og engelsk) 

Verdensarvsområder i Frankrig
Øer i Frankrig
Normandiet
Aleksandr Dargomysjskij

Aleksandr Sergejevitj Dargomysjskij (ru. Александр Сергеевич Даргомыжский) (14. februar 1813 i Dargomysj i Tula oblast – 17. januar 1869 Sankt Petersborg) var en russisk komponist. Han slog bro over gabet i russisk opera mellem Mikhail Glinka og den senere generation med "De Fem" og Tjajkovskij.

Dargomysjskij var søn af adelige forældre, der tog ham med til Ruslands hovedstad, hvor han fik undervisning i klaver- og violinspil, samt i teori. 1831 fik Dargomysjskij ansættelse i et ministerium; men dette hindrede ham ikke i at dyrke musikken;
han optrådte som pianist både i private kredse og ved koncerter, ligesom han skrev og udgav en række sangkompositioner.

1835 tog han dog afsked fra sit embede for helt at ofre sig for musikken, og i de følgende år var han ivrigt optaget af studiet af musikteori og klassikernes arbejder. 1845 foretog han en større udenlandsrejse til Tyskland og Frankrig; efter sin hjemkomst levede han til sin død i St. Petersburg, fra 1867-69 som præsident for det Russiske Musikselskab. I Dargomysjskijs senere år var hans hjem, hvortil han på grund af sygdom stadig var bundet, samlingssted for komponisterne af den nyrussiske skole.

Det er som operakomponist, at Dargomysjskij har vundet et berømt navn i sit hjemland. Hans første opera Esmeralda i traditionel stil opførtes 1847 i Moskva. Den følgende (ballet med sang), Bacchusfesten, opførtes 1867 samme sted; men forinden var hans hovedværk Russalka (efter en undine-digtning af Pusjkin) blevet opført 1856 og havde vundet stor popularitet; denne over et nationalt emne komponerede opera indtager både i dramatisk og musikalsk henseende en høj rang og hører endnu til de russiske operasceners repertoire. (beg. 1900-tallet)

Indflydelser fra Wagner, Liszt og Berlioz gjorde sig imidlertid efterhånden mere og mere gældende hos Dargomysjskij, og hans sidste, af Rimskij-Korsakov og César Cui fuldendte opera, Stengæsten, der er komponeret til Pusjkins dramatiske digtning (Don-Juan-emnet), bærer i høj grad præg deraf. Det er et mærkeligt værk, helt igennem holdt i en ejendommelig recitativisk stil, der beundres af ungrusserne som et forbillede, men næppe har slået an hos det store publikum.

Foruden disse operaer har Dargomysjskij skrevet nogle orkesterfantasier, en del klavermusik og talrige sange, der til dels har fundet stor udbredelse.

Note

Kilde 
 Kontorchef W. Behrend i Salmonsen (Salmonsens Konversationsleksikon, 2. udgave, bd. 5, s. 821)

Eksterne henvisninger 
 

Operakomponister fra Rusland
Romantikkens komponister
BM Antequera

Club Balonmano Antequera er en håndboldklub fra Antequera i Andalusien i Spanien. Holdet spiller pt. i den øverste spanske håndboldliga, Liga ASOBAL

Halinformation 
 Navn: – Fernando Argüelles
 By: – Antequera
 Kapacitet: – 2,575 tilskuere
 Adresse: – C/ Antonio Mohedano, s/n

Eksterne henvisninger 
 Klubbens officielle hjemmeside 

Håndboldklubber fra Spanien
Etableret i 1994
CB Torrevieja

Club Balonmano Torrevieja er en håndboldklub fra Torrevieja i Spanien. Holdet spiller pt. i den øverste håndboldliga i Spanien, Liga ASOBAL.

Halinformation 
 Navn: – Palacio de los Deportes 
 By: – Torrevieja
 Kapacitet: – 4,500 tilskuere
 Adresse: – Avda. Monge y Bielsa s/n

Eksterne henvisninger 
 Klubben s officielle hjemmeside 

Håndboldklubber fra Spanien
Etableret i 1974
Gamst

Gamst er en landsby i Sydjylland med ca. 50 indbyggere, beliggende 21 km vest for Kolding, 6 km syd for Gesten og 6 km øst for Vejen. Landsbyen hører til Vejen Kommune og ligger i Region Syddanmark.

Gamst hører til Andst Sogn. Andst Kirke ligger i Store Andst 2 km sydøst for Gamst.

Gamst Søenge 

I 2005 blev den udtørrede Gamst Sø gendannet i den midterste del af Gamst Søenge. Søen var dannet i en tunneldal fra Weichsel-istiden, og i Oldtiden var den stadig et samlet vandspejl og en del større end de spredte søer, der nu ses. Hvor Gamstgård ligger, var der i århundreder præstegård for Andst og Gesten pastorat. I 1700-tallet kunne præsten fra Gamstgård ro på søen op til Andst Kirke, men siden blev søen afvandet og gjort til enge, senest i et projekt efter 2. Verdenskrig.

Faciliteter 
Gamst Forsamlingshus blev renoveret i 2007-08 og har pladser og service til 80 personer.

Historie 
I 1588 overnattede Frederik 2. i Gamstgård på vej til Ribe.

I 1904 beskrives Gamst således: "Gamst (gml. Form: Gamsted) med Skole og Købmandshdl." Gamst Sø var på dette tidspunkt udtørret. Gamst Å, som havde løbet gennem søen, hed dengang Lilleå.

Gamst fik station på Troldhede-Kolding-Vejen Jernbane (1917-68), hvis hovedstrækning gik mellem Troldhede og Kolding. Gamst Station var den eneste mellemstation på sidebanen Gesten-Vejen, som blev nedlagt i 1951. Stationen lå i udkanten af den spredte landsbybebyggelse, og der kom ikke anden bebyggelse omkring stationen, så Gamst fik aldrig præg af stationsby. Stationsbygningen er bevaret på Rugholmvej 13.

Midt i 1900-tallet var der stadig en lille skole, smed, skomager og brugsforening. 2 km nord for Gamst lå Gamst Legetøjsmuseum, men det brændte ned i slutningen af 2008.

Noter

Eksterne kilder/henvisninger 

 Høje målebordsblade 1842-1899 og lave målebordsblade 1901-1971

Lokaliteter i Vejen Kommune
Onex

Onex er en by i det vestlige Schweiz, med  indbyggere. Byen ligger i Kanton Geneve, lige syd for bredden af floden Rhône.

Referencer

Eksterne henvisninger 

Byer i Schweiz
Meyrin

Meyrin er en by i det vestlige Schweiz med  indbyggere. Byen ligger i Kanton Genève, tæt ved grænsen til nabolandet Frankrig.

Det kendte internationale partikelfysikcenter CERN's base ligger ved Meyrin.

Referencer

Eksterne henvisninger 

Byer i Schweiz
Morges

Morges er en by i det vestlige Schweiz med  indbyggere. Byen ligger i Kanton Vaud, ved den nordlige bred af Genevesøen.

Referencer

Eksterne henvisninger 

Byer i Schweiz
Renens

Renens er en by i det vestlige Schweiz med  indbyggere. Byen ligger i kanton Vaud som satellitby til Lausanne.

Referencer 

Byer i Schweiz
Gland

Gland er en by i det vestlige Schweiz, med  indbyggere. Byen ligger i Kanton Vaud, ved bredden af Genevesøen.

Eksterne henvisninger 

Byer i Schweiz
Lutry

Lutry er en by i det vestlige Schweiz med  indbyggere. Byen ligger i Kanton Vaud, på den nordlige bred af Genevesøen.

Eksterne henvisninger 

Byer i Schweiz
Aigle

Aigle er en by i det vestlige Schweiz med  indbyggere. Byen ligger i Kanton Vaud.

Det internationale cykelforbund UCI har sit hovedkvarter i Aigle.

Referencer

Eksterne henvisninger 

Byer i Schweiz